EkBass/fiwiki-20250220-pages-articles huggingface dataset:
Mäntylä (Lappeenranta)

Mäntylä on Lappeenrannan kaupunginosa. Se sijaitsee kaupungin eteläisellä alueella valtatie 6:n eteläpuolella noin neljän kilometrin päässä keskustasta. Kaupunginosa on Ihalaisen vanhan maarekisterikylän mailla. Mäntylästä tuli osa Lappeenrantaa välirauhan aikana vuoden 1941 alussa, mitä ennen se kuului Lappeeseen. Vuoden 1932 esikaupunkiliitoksessa Mäntylä sekä Mattila, Kuusela ja Ihalainen olivat jääneet vielä kaupungin rajojen ulkopuolelle, mutta Ihalaisen kaivoksen toiminnan laajenemisen vuoksi uusi liitos nähtiin pian tarpeelliseksi.Antikainen et al. 1988, 138–139. 1960-luvulle asti Mäntylää ja sen pohjoispuolista Mattilaa käsiteltiin vielä yhtenä kaupunginosana, kunnes Mäntylästä tuli erillinen kaupunginosa vuonna 1967.Antikainen et al. 1988, 168–169. Mäntylässä on sekä pien- että kerrostaloasutusta. Pientaloasutus on peräisin 1960- ja 1970-luvuilta. Kerrostaloista ensimmäiset rakennettiin 1950-luvulla ja suurin osa 1970- ja 1980-luvuilla. Mäntylä ja sen eteläpuolinen Kuusela muodostavat Mäntylän–Kuuselan tilastoalueen, jolla on 1 176 asukasta. Mäntylän palveluihin kuuluu päivittäistavarakauppa ja asiamiesposti Mattilan rajan tuntumassa sekä Mäntylän päiväkoti. Mäntylän alakoulu lakkautettiin vuonna 2015. Mäntylän sairaalassa sairaalatoiminta lakkasi vuonna 2004 ja rakennukset ovat sittemmin pahoin rapistuneet. Rakennukset omistaa Finnsementti. Sairaalan ympäristössä on kaksi suojeltua puurakennusta: vuonna 1891 Lappeenrannan ensimmäiseksi kunnalliskodiksi rakennettu Juomasillan torppa ja entinen vanhainkoti. Karjalan rata kulkee Mäntylän eteläpuolitse ja tekee sen jälkeen mutkan kohti pohjoista. Seututie 387 eli Vaalimaantie kulkee Mäntylän itäosan poikki ja erottaa sairaala-alueen asutuksesta. Mäntylän ja Mattilan länsipuolella on Laukkarata, yksi Maasotakoulun lähiharjoitusalueista. Kaupunginosaa rajaavat Mattilanlampi ja Mattilantien ja Kurjentien risteys pohjoisessa, Karjalan rata idässä ja etelässä ja Laukkarata lännessä. Mäntylän naapurikaupunginosia ovat Mattila, Ihalainen ja Kuusela. == Lähteet == * === Viitteet === == Aiheesta muualla == * Kaupunginosan esittely Lappeenrannan kaupungin sivustolla * Mattilan–Mäntylän–Kuuselan asukasyhdistys Luokka:Lappeenrannan kaupunginosat Luokka:Suomen lähiöt
Haunted

Haunted tai The Haunted voi tarkoittaa ainakin seuraavia: * The Haunted, ruotsalainen trash metal -yhtye * Haunted, Six Feet Under -yhtyeen albumi vuodelta 1995 * The Haunted, The Haunted -yhtyeen albumi vuodelta 1998 * Haunted, Janitan albumi vuodelta 2010 * Riivaajien talo (The Haunted), elokuva vuodelta 1991 * Edbrook Hallin salaisuus (Haunted), elokuva vuodelta 1995 * Haunted, lyhyeksi jäänyt yhdysvaltalainen televisiosarja vuodelta 2002.
Leftéris Papadópoulos

Leftéris Papadópoulos (kreik. Λευτέρης Παπαδόπουλος; 14. marraskuuta 1935 Ateena, Kreikka) on kreikkalainen sanoittaja ja toimittaja. Papadópoulos syntyi Ateenassa. Hän opiskeli aluksi lakia, mutta vaihtoi alaa työskennelläkseen toimittajana. Vuonna 1959 hän aloitti työskennellä kreikkalaisessa Ta Nea -sanomalehdessä. Seuraavan vuosikymmenen alussa Papadópoulos alkoi kirjoittaa laulutekstejä ja runoja. Hän on kirjoittanut arviolta lauluun sanat sekä on tehnyt yhteistyötä muun muassa Míkis Theodorákiksen, Stávros Xarchákoksen, Mános Loḯzoksen, Stélios Kazantzídiksen, Grigóris Bithikótsiksen, Giórgos Ntaláraksen ja María Farantoúrin kanssa. Papadópoulos on naimisissa ja hänellä kaksi lasta. == Aiheesta muualla == *Leftéris Papadópouloksen elämästä Luokka:Sanoittajat Luokka:Kreikkalaiset runoilijat Luokka:Vuonna 1935 syntyneet Luokka:Elävät henkilöt
Lassi Lappalainen

Lassi Lappalainen (s. 24. elokuuta 1998 Espoo) on suomalainen jalkapalloilija, joka edustaa MLS:ssa pelaavaa Columbus Crew'tä. Hän on pelipaikaltaan oikea laitahyökkääjä. == Ura == === Seurajoukkueet === Lappalainen on Espoon Jalkapalloseuran kasvatti. Hän siirtyi 12-vuotiaana Helsingin Jalkapalloklubiin ja aloitti uransa aikuisten sarjoissa seuran reservijoukkueessa Klubi 04:ssä vuonna 2015. Liigadebyyttinsä Lappalainen teki huhtikuussa 2016 IFK Mariehamnia vastaan. Heinäkuussa 2017 Lappalainen siirtyi lainalle Rovaniemen Palloseuraan, josta hän palasi HJK:hon kaudeksi 2019. Heinäkuussa 2019 Lappalainen solmi monivuotisen sopimuksen italialaisen Bolognan kanssa, mutta siirtyi välittömästi lainalle MLS-liigan Montreal Impactiin (seuran nimi vaihtui CF Montréaliksi ennen kautta 2021). Lappalainen teki heti avausottelussaan kaksi maalia ja hänet valittiin myös MLS:n viikon tähdistöjoukkueeseen. Tehokkaimmalla kaudellaan (2022) Montréalissa Lappalainen teki kolme maalia ja syötti seitsemän. Tammikuussa 2025 Lappalainen allekirjoitti kauden 2025 kattavan sopimuksen Columbus Crew'n kanssa. === Maajoukkue === Lappalainen on edustanut kaikkia Suomen nuorisomaajoukkueita. A-maajoukkueessa hän esiintyi ensimmäisen kerran tammikuussa 2019 Ruotsia vastaan pelatussa harjoitusottelussa. Lappalainen valittiin myös Suomen joukkueeseen vuoden 2021 EM-kisoihin. ==Lähteet== == Aiheesta muualla == * Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1998 syntyneet Luokka:Elävät henkilöt
Coop Eesti

Coop Eesti on virolainen osuustoimintayritys. Ensimmäiset siihen kuuluvat osuuskaupat perustettiin 1902 Antslaan ja Sindiin. Coop Eesti perustettiin vuonna 1917 nimellä Eesti Tarbijateühistute Keskühistu (ETK). Nykyisen Coop Eesti -nimen ETK otti käyttöön vuoden 2015 lopulla Coop Eesti muodostuu 19 paikallisesta osuuskunnasta, joilla oli puolestaan lähes 83 000 asiakasomistajaa vuonna 2015. Coop Eestiin kuuluvat muun muassa Konsum- ja Maksimarket -kauppaketjut. Coop Eesti hankki vuonna 2017 yhdessä Inbankin kanssa enemmistöosuuden virolaisesta Eesti Krediidipankista, joka vaihtoi nimensä syksyllä Coop Pankiksi. Pankin tarkoituksena on tuoda palvelunsa paikkakunnille, joista suuret pankit ovat lähteneet ja tarjota pankkipalveluja Coopin kauppojen ja internetin välityksellä Coop Eestin asiakkaille sekä PK- yrityksille. Krediidipankin pääomistaja oli aiemmin venäläinen VTB-pankki noin 60 prosentin osuudella. == Lähteet == == Aiheesta muualla == * Coop Eesti * Coop Pank Luokka:Virolaiset osuuskunnat
Jake Clarke-Salter

Jake Clarke-Salter (s. 22. syyskuuta 1997 Carshalton) on englantilainen jalkapalloilija, joka edustaa Englannin valioliigassa pelaavaa Chelseaa. Pelipaikaltaan Clarke-Salter on keskuspuolustaja. Clarke-Salter on Chelsean kasvatti. Kaudella 2014–2015 hän oli voittamassa seuran juniorijoukkueen kanssa FA Youth Cupia ja UEFA Youth Leagueta.http://www.chelseafc.com/teams/development- squad/under-21s/u21-player-profiles/jake-clarke-salter.html Debyyttinsä Valioliigassa Clarke-Salter teki huhtikuussa 2016 Aston Villaa vastaan. Clarke-Salter on edustanut Englantia alle 18- ja alle 19-vuotiaissa. == Lähteet == Luokka:Englantilaiset jalkapalloilijat Luokka:Vuonna 1997 syntyneet Luokka:Elävät henkilöt
Gigi Hadid

Jelena Noura ”Gigi” Hadid (s. 23. huhtikuuta 1995 Los Angeles, Kalifornia, Yhdysvallat) on yhdysvaltalainen malli. Hän on esiintynyt muun muassa Sports Illustrated -lehdessä, sekä Guessin ja Maybellinen mainoskampanjoissa. Gigi Hadidin äiti Yolanda Foster on Alankomaista kotoisin oleva entinen malli ja isä Mohamed Hadid palestiinalaista syntyperää oleva kiinteistösijoittaja. Vanhemmat erosivat vuonna 2000, ja vuonna 2011 Yolanda Hadid meni naimisiin musiikkituottaja David Fosterin kanssa. Myös Gigi Hadidin sisar Bella Hadid on malli. Hadid aloitti lapsimallina jo kaksivuotiaana Guess-merkille. Hän piti sittemmin taukoa keskittyäkseen urheiluharrastuksiinsa, ja jatkoi mallin töitä 17-vuotiaana, jolloin hän teki sopimuksen IMG Models -toimiston kanssa. Hän on esiintynyt Guessin kampanjoissa myös aikuisena. Valmistuttuaan high schoolista Hadid muutti New Yorkiin. Vuonna 2014 hän käveli ensimmäisen kerran New Yorkin muotiviikkojen näytöksessä. Vuonna 2015 hänestä tuli Maybelline-meikkibrändin kasvo, ja samana vuonna hän käveli Victoria’s Secret -alusvaatemerkin muotinäytöksessä. Hadid on esiintynyt Sports Illustrated -lehden uimapukunumerossa vuosina 2014, 2015 ja 2016. Hän on esiintynyt myös tositv- ohjelmassa Beverly Hillsin täydelliset naiset (The Real Housewives of Beverly Hills), jossa hänen äitinsä on yksi päähenkilöistä. Hadid ja One Direction -yhtyeen muusikko Zayn Malik saivat ensimmäisen lapsensa, tyttären, syyskuussa 2020. Hadidin ja Malikin suhde on ollut monivaiheinen, sillä pari erosi vuonna 2018, mutta palasi uudestaan yhteen. == Lähteet == == Aiheesta muualla == Luokka:Yhdysvaltalaiset mallit Luokka:Vuonna 1995 syntyneet Luokka:Elävät henkilöt
Virginie De Carne

Virginie De Carne (s. 1977) on entinen belgialainen lentopalloilija ja nykyinen lentopallovalmentaja. Peliurallaan De Carne tunnettiin yhtenä Euroopan parhaista hakkurin peliroolin pelaajista. Ennen uransa päätöstä vuonna 2011 hän ehti voittaa muun muassa Belgian, Sveitsin ja Espanjan mestaruuden sekä Italian, Belgian, Sveitsin ja Espanjan cupin. Lisäksi De Carne pelasi Venäjän liigassa. Myös De Carnen henkilökohtaiset meriitit peliuralta ovat huippuluokkaa: Mestarien liigan paras pistenainen, CEV-cupin paras syöttäjä, Italian liigan paras syöttäjä. De Carne valittiin uransa aikana myös Belgian sekä Sveitsin liigan parhaimmaksi pelaajaksi. Vuoden 2009 EM-kisoissa hän oli kisojen toiseksi paras pistenainen. Suomessa De Carne pelasi naisten Mestaruusliigassa kaudet 2009-2011 LP Viestin paidassa voittaen kaksi SM-kultaa. Hänet valittiin 2011 kauden naisliigapelaajaksi. Belgialaispelaajan peliura päättyi kauteen 2011. De Carne voitti LP Viestissä kaksi Suomen mestaruutta. Yhden kauden tauon jälkeen De Carne palasi kuitenkin lentopallokentille ja pelasi kauden 2012-13 Italian lentopalloliigassa Igor Gorgonzola Novarassa. Vuonna 2013 hänen peliuransa päättyi lopullisesti ja belgialainen aloitti valmennusuransa toimimalla Salon Viestin päätoimisena juniorivalmennuspäällikkönä. Keväällä 2016 naisten lentopalloliigassa pelaava LP Kangasala ilmoitti pestanneensa De Carnen päävalmentajakseen. Sopimus kattaa vuodet 2016-2018. == Lähteet == Luokka:Vuonna 1977 syntyneet Luokka:Belgialaiset lentopalloilijat Luokka:Elävät henkilöt
Vihreän Kotkan viimeinen lento

Vihreän Kotkan viimeinen lento on kokeellinen suomalainen rikosromaani, joka on ilmestynyt vuonna 1996. Sen on kustantanut Book Studio Oy ja julkaissut Dekkarimaraton ry.https://kansalliskirjasto.finna.fi/Record/helka.901489 Kansalliskirjaston tietokanta Kirjan tuotolla kerättiin rahaa Unicefille ja sitä kautta Nepalin naisten ja lasten luku- ja kirjoitustaidon hyväksi. Kirjan tehneen Dekkarimaratonin keskuspaikkana oli Kalvolan Pirttikosken lintutorni vuonna 1995, ja kirjaan kirjoitti lukuja kymmeniä enemmän ja vähemmän tunnettuja suomalaisia. Tasavallan presidentti Martti Ahtisaari tervehti tapahtumaa, ja tervehdys on kirjassa. Ensimmäisen luvun kirjoitti Arto Paasilinna ja sitä jatkettiin Internetin avulla. Lukuja kirjan tekivät muun muassa Eija Vilpas, Kati Juurus, Panu Rajala, Eve Hietamies, Pekka Vennamo, Simo Salminen, Pekka Haavisto, Jani Uhlenius, Esko Riihelä, Veikko Aaltonen, Erja Tikka, Raija Oranen, Irina Krohn, Riku Suokas sekä monet muut, jotkut ryhmätyönä. Viimeisen luvun kirjoitti Pirttikosken kyläpäällikkö Seppo Holttinen. Lähtökohta on Vihreä Kotka eli Satupäivi Lonttinen-Jukola, joka lentää viimeisen kerran Uikkulammella. Murhaa ryhtyy ratkaisemaan Suojelupoliisin tutkija Antero Happonen. Ratkaisukin löytyy. == Lähteet == Luokka:Vuoden 1996 kirjat Luokka:Suomalaiset rikosromaanit Luokka:Hyväntekeväisyys Suomessa
Nitrosyylifluoridi

Nitrosyylifluoridi (NOF) on typen, hapen ja fluorin muodostama epäorgaaninen molekyyliyhdiste. Yhdistettä voidaan käyttää fluoraavana ja nitrosoivana reagenssina. ==Ominaisuudet ja valmistus== Nitrosyylifluoridi on huoneenlämpötilassa väritöntä kaasua. Yhdiste liukenee veteen, mutta myös reagoi veden kanssa muodostaen typpihapoketta ja vetyfluoridia. Alkoholit reagoivat yhdisteen kanssa muodostaen alkyylinitriittejä. Nitrosyylifluoridin vesiliuos liuottaa useita metalleja kuningasveden tavoin. Nitrosyylifluoridi reagoi monien metallien kanssa muodostaen metallifluorideja ja eräiden metallifluoridien kanssa muodostuu ioniyhdisteiden kaltaisia komplekseja. Yhdiste kykenee reagoimaan myös lasin kanssa. Nitrosyylifluoridia voidaan valmistaa typpimonoksidin ja fluorin välisellä reaktiolla 40-50 °C:n lämpötilassa, hopeafluoridin ja typpimonoksidin välisellä reaktiolla tai typpidioksidin ja kaliumfluoridin tai cesiumfluoridin välisellä reaktiolla. ==Lähteet== Luokka:Fluoriyhdisteet Luokka:Typpiyhdisteet
Murlo

Murlo on kunta Italiassa Toscanan alueella olevassa Sienan maakunnassa. Se sijaitsee noin kaksikymmentäviisi kilometriä Sienasta etelään. Aluetta ovat asuttanut aikoinaan jo etruskit. Kunnassa on arkeologinen museo Antiquarium di Poggio Civitate Museo Archeologico. Strade Bianche 2016 ==Aiheesta muualla== ==Lähteet== Luokka:Sienan maakunnan kunnat
Aapo Heikkilä (jalkapalloilija)

Aapo Heikkilä (s. 13. huhtikuuta 1994 Haukipudas) on suomalainen jalkapalloilija, joka pelaa laitahyökkääjänä Veikkausliigan AC Oulussa. Heikkilä debytoi Veikkausliigassa kaudella 2016 RoPS:in riveissä. Heikkilä on pelannut myös 113 Ykkösen ottelua AC Oulussa. == Seurajoukkueet == Aapo Heikkilän pelaajaura aikuisten tasolla alkoi kaudella 2012, kun hän nousi Kakkosessa pelanneen HauPa:n kokoonpanoon. Heikkilä siirtyi kaudeksi 2013 Ykkösessä pelanneeseen AC Ouluun. Heikkilä pelasi kausina 2013–2015 yhteensä 58 Ykkösen ottelua ja teki niissä seitsemän maalia. Heikkilä siirtyi kaudeksi 2016 Veikkausliigassa pelanneeseen RoPS:iin. Heikkilä debytoi Veikkausliigassa 2. huhtikuuta 2016 ottelussa PK-35 Vantaa–RoPS, ja hän teki ensimmäisen liigamaalinsa heti debyyttiottelussa. Heikkilä pelasi kaudella 2016 yhteensä 19 liigaottelussa ja yhdessä Eurooppa-liigan karsintaottelussa. RoPS oli kaudella 2016 Veikkausliigassa kuudes. Heikkilä loukkaantui vakavasti maaliskuussa 2017, ja hän pelasi kaudella 2017 vain kahdessa viimeisessä liigaottelussa. RoPS oli kaudella 2017 Veikkausliigassa seitsemäs. Heikkilä jatkoi RoPS:in riveissä myös kaudella 2018, ja hän pelasi alkukauden aikana 16 liigaottelua. Liigaotteluita kertyi kausina 2016–2018 yhteensä 37 ja hän teki niissä kaksi maalia. Heikkilä palasi loppukaudeksi 2018 jälleen Ykkösen AC Ouluun. Hän pelasi loppukauden aikana 12 Ykkösen ottelua. Heikkilä teki sopimuksen AC Oulun kanssa myös kaudesta 2019. Heikkilä pelasi kaudella 2019 yhteensä 21 Ykkösen ottelua, ja kauden jälkeen hän solmi jatkosopimuksen kausista 2020–2021. Heikkilä pelasi kaudella 2020 yhteensä 22 ottelua ja teki yhdeksän maalia, kun AC Oulu voitti Ykkösen ja nousi Veikkausliigaan. Hän oli kaudella 2020 joukkueen paras maalintekijä. == Maajoukkue == Aapo Heikkilä debytoi ikäluokkansa (1994) maajoukkueessa 18-vuotiaana 22. maaliskuuta 2013 Traiskirchenissä pelatussa ottelussa Itävalta–Suomi. Hän pelasi oman ikäluokkansa maajoukkueessa yhden ottelun.Jalkapallokirja 2014 == Lähteet == == Aiheesta muualla == * Aapo Heikkilä Palloliiton sivuilla * Aapo Heikkilä Veikkausliigan sivuilla * Aapo Heikkilä Soccerwayn sivuilla Luokka:Suomalaiset jalkapalloilijat Luokka:AC Oulun pelaajat Luokka:Vuonna 1994 syntyneet Luokka:Elävät henkilöt
Etiquette

Etiquette on Juhani Aaltosen albumi, joka julkaistiin vuonna 1974 levymerkillä Love Records. Albumin CD-painos julkaistiin vuonna 2001, ja vuonna 2016 Svart Records julkaisi albumista 500:n kappaleen vinyylipainoksen, joista 200 sinisellä vinyylillä. == Kappaleet == === A-puoli === # # # === B-puoli === # # # # == Kokoonpano == * Juhani Aaltonen – alttohuilu, huilu, piccolo, tenorisaksofoni, saksofoni * Pekka Sarmanto – basso (kappaleet A1, A3, B2, B4) * Teppo Hauta-aho – basso (kappaleet B1, B3) * Edward Vesala – rummut (kappaleet A1, A3, B2, B3), lyömäsoittimet (kappaleet B1, B4), Moog (kappale B4) * Hasse Walli – kitara (kappaleet A3, B2, B4) * Sakari Kukko – tenorisaksofoni (kappale B3) * Juhani Poutiainen – alttoviulu (kappaleet B1, B2) == Aiheesta muualla == * Etiquette discogs.com -sivustolla Luokka:Suomalaiset jazzalbumit Luokka:Vuoden 1974 albumit
Jag har sett fröken Ellen i badet

Jag har sett fröken Ellen i badet on M.A. Nummisen albumi, joka julkaistiin vuonna 1974 levymerkillä Love Records. Levy sissältää useita ruotsiksi käännettyjä kappaleita. Albumin CD-painos julkaistiin vuonna 2006. == Kappaleet == === A-puoli === # # # # # # # === B-puoli === # # # # # # # == Aiheesta muualla == * Jag har sett fröken Ellen i badet discogs.com -sivustolla Luokka:Love Recordsin albumit Luokka:Vuoden 1974 albumit Luokka:M. A. Nummisen albumit
Kim Stanley

Kim Stanley (11. helmikuuta 1925 Tularosa, New Mexico – 20. elokuuta 2001 Santa Fe, New Mexico) oli yhdysvaltalainen näyttelijä. Hän oli kahdesti ehdolla Oscar-palkintoon rooleistaan elokuvissa Lukittujen ovien takana (1964) ja Frances (1982). == Filmografiaa == * Jumalatar (The Goddess, 1958) Emily Ann Faulkner / Rita Shaw * Kuin surmaisi satakielen (To Kill a Mockingbird (1962) * Lukittujen ovien takana (Seance on a Wet Afternoon, 1964) Myra Savage * Operation Heartbeat (1969) * Valiojoukko (The Right Stuff, 1983) Pancho Barnes * Frances (1982) Lillian Farmer * Cat on a Hot Tin Roof (1984) Lähde: == Lähteet == == Aiheesta muualla == * Luokka:Vuonna 1925 syntyneet Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Vuonna 2001 kuolleet
Roger Clark

Roger Albert Clark, MBE (5. elokuuta 1939 – 12. tammikuuta 1998) oli brittiläinen ralliautoilija, jonka menestysvuodet osuivat 1960- ja 1970-luvuille. Voittaessaan vuoden 1976 RAC-rallin, hänestä tuli ensimmäinen brittiläinen rallin MM-osakilpailun voittaja.http://www.ewrc- results.com/final.php?e=12105&t;=Lombard-RAC-Rally-1976 Kyseinen voitto jäi myös hänen ainoakseen MM-tasolla. Kauden 1977 jälkeen Clark ei yhtä poikkeusta lukuun ottamatta enää kiertänyt ulkomaan ralleja, vaan keskittyi Englannin kansalliseen rallisarjaan. Vuonna 1978 Clark sijoittui FIA:n rallin EM- sarjassa neljänneksi ajettuaan neljän britteinsaarilla ajetun kisan jälkeen voittoon Kyproksen EM-rallissa.http://www.ewrc- results.com/final.php?e=9214&t;=Cyprus-International-Rally-1978 Tämä jäi myös hänen viimeiseksi ulkomailla ajetuksi kisakseen. Clarke ei suoranaisesti koskaan lopettanut rallin ajamista, mutta uuden aikakauden autojen myötä hän vetäytyi ajelemaan britteinsaarten klubikisoissa. Vielä vuonna 1995 Clarke ajoi N-ryhmän Subaru Imprezalla viiden kilpailun ohjelman, joka sisälsi kolme EM-osakilpailua sekä kauden ja uran kruunuksi Englannin MM-osakilpailun. Clark kuoli tammikuussa 1998 sydänkohtauksen komplikaatioihin. Mallory Parkiin pystytettiin hänen muistokseen pronssinen näköispatsas. ==Lähteet== Luokka:Brittiläiset ralliautoilijat Luokka:Vuonna 1939 syntyneet Luokka:Vuonna 1998 kuolleet
Andrew Cowan

Andrew Cowan (13. joulukuuta 1936 Duns, Skotlanti – 15. lokakuuta 2019) oli skottilainen ralliautoilija ja tallipäällikkö. Aktiiviuransa jälkeen Cowan perusti Andrew Cowan Motorsportsin, josta kehittyi Mitsubishi Ralliart Europe. Cowan toimi tallin johdossa aina marraskuun 2005 loppuun, jolloin jäi virallisesti eläkkeelle. Mitsubishi Motors osti Rugbyssä Englannissa toimineen Andrew Cowan Motorsportsin. Cowan voitti Southern Cross Rally -kilpailun kuusi kertaa, joista viisi kertaa peräjälkeen. == Lähteet == Luokka:Brittiläiset ralliautoilijat Luokka:Vuonna 1936 syntyneet Luokka:Vuonna 2019 kuolleet
Kaksi pintaa

Kaksi pintaa on suomalaisartisti Petran 25. tammikuuta 2013 julkaistu toinen sooloalbumi. Albumin on tuottanut Erno Laitinen. Albumi nousi Suomen viralliselle albumilistalle yhdeksi viikoksi, 35. sijalle. Albumin ensimmäinen single ”Nimeksi Anneli” julkaistiin 31. elokuuta 2012. Singleinä vuonna 2013 julkaistiin myös kappaleet ”Missä mun mies on” ja ”Tack och adjö”. Yksikään singleistä ei kuitenkaan noussut listoille. Petra kilpaili vuonna 2012 Uuden Musiikin Kilpailussa albumin kappaleella ”Janis Joplin” päästen 40 finalistin joukkoon saavuttamatta kisassa kuitenkaan sen suurempaa menestystä. == Kappaleet == == Arvostelut == * Nyt: == Lähteet == Luokka:Vuoden 2013 albumit Luokka:Petran albumit
Dick Jol

Dirk Zier Gerardus "Dick" Jol (s. 29. maaliskuuta 1956 Scheveningen) on alankomaalainen jalkapalloerotuomari. 182 senttimetriä pitkä ja 83 kilogrammaa painava Jol toimi kansainvälisen jalkapalloliiton FIFA:n virallisena tuomarina vuodesta 1993–2001.http://www.worldfootball.net/referee_summary/dick-jol/ Jol tuomitsi kotimaansa pääsarjassa Eredivisiessä vuodet 1991–2008. Hän toimi tuomarina kolmessa ottelussa vuoden 2000 EM-kilpailuissa ja yhdessä ottelussa vuoden 1993 naisten EM-kilpailuissa. Kaudella 2000–2001 Jol tuomitsi Mestarien liigan finaalin Bayern Münchenin ja Valencian välillä. Vuotta aiemmin hän toimi tuomarina UEFA Intertoto Cupin finaalissa. Jol pelasi myös jalkapalloa kotimaansa Eerste Divisien NEC Nijmegenissä ja Belgian pääsarjan KV Kortrijkissä.http://www.worldfootball.net/player_summary/dick-jol-person/ == Finaalit == *Mestarien liigan finaali 2000–2001 *UEFA Intertoto Cupin finaali 1999–2000 *KNVB-cupin finaali 1997–1998 *Alankomaiden supercup 1997 == Lähteet == Luokka:Alankomaalaiset jalkapallotuomarit Luokka:Alankomaalaiset jalkapalloilijat Luokka:Vuonna 1956 syntyneet Luokka:Elävät henkilöt
Judon Euroopan-mestaruuskilpailut 2014

Judon Euroopan-mestaruuskilpailut 2014 olivat järjestyksessään 63. judon Euroopan-mestaruuskilpailut. Ne käytiin Montpellier’ssa, Ranskassa 24.–27. huhtikuuta 2014. Kilpailujen ohjelmassa oli seitsemän painoluokkaa ja joukkuekilpailu sekä miehille että naisille. == Mitalistit == === Miehet === Sarja Kultaa Hopeaa Pronssia −60 kg Beslan Mudranov Amiran Papinašvili Hovhannes Davtjan İlqar Müşkiyev −66 kg Loïc Korval David Larose Mihail Puljajev Dzmitryi Šeršan −73 kg Dex Elmont Ugo Legrand Rok Drakšič Miklós Ungvári −81 kg Avtandil Tšrikišvili Loïc Pietri Szabolcs Krizsán Sven Maresch −90 kg Varlam Liparteliani Kirill Voprosov Alexandre Iddir Krisztián Tóth −100 kg Lukáš Krpálek Elmar Qasımov Adlan Bisultanov Cyrille Maret +100 kg Teddy Riner Adam Okruašvili André Breitbarth Marius Paškevičius Joukkuekilpailu Zviad Gogotšuri Šalva Kardava Varlam Liparteliani Ušangi Margiani Levani Matiašvili Adam Okruašvili Amiran Papinašvili Zebeda Rehviašvili Nugzar Tatalašvili Avtandil Tšrikišvili Alim Gadanov Murat Habatširov Denis Jartsev Kamal Han-Magomedov Siražudin Magomedov Aleksandr Mihailin Musa Moguškov Renat Saidov Grigori Sulemin Kirill Voprosov Romain Buffet Alexandre Iddir Loïc Korval Ugo Legrand Vincent Limare Cyrille Maret Loïc Pietri Teddy Riner Alain Schmitt Florent Urani * * * André Breitbarth Tobias Englmaier Karl-Richard Frey Sven Maresch Marc Odenthal René Schneider Christopher Völk Alexander Wieczerzak === Naiset === Sarja Kultaa Hopeaa Pronssia −48 kg Éva Csernoviczki Amandine Buchard Kristina Rumjantseva Maryna Tšernjak −52 kg Majlinda Kelmendi Natalja Kuzjutina Andreea Chițu Gili Cohen −57 kg Automne Pavia Miryam Roper Sabrina Filzmoser Telma Monteiro −63 kg Clarisse Agbegnenou Tina Trstenjak Agata Ozdoba Anicka van Emden −70 kg Kim Polling Laura Vargas Koch Bernadette Graf Barbara Matić −78 kg Audrey Tcheuméo Marhinde Verkerk Abigél Joó Lucie Louette Kanning +78 kg Émilie Andéol Larisa Cerić Franziska Konitz Jasmin Külbs Joukkuekilpailu Clarisse Agbegnenou Émilie Andéol Anne-Laure Bellard Laetitia Blot Pénélope Bonna Gévrise Émane Annabelle Euranie Automne Pavia Fanny Estelle Posvite Audrey Tcheuméo Franziska Konitz Mareen Kräh Jasmin Külbs Luise Malzahn Iljana Marzok Miryam Roper Romy Tarangul Martyna Trajdos Laura Vargas Koch Katarzyna Furmanek Katarzyna Kłys Ewa Konieczny Halima Mohamed-Seghir Agata Ozdoba Zuzanna Pawlikowska Arleta Podolak Karolina Talach * * * Vlora Beđeti Petra Nareks Anka Pogačnik Lucija Polavder Tina Trstenjak Anamari Velenšek Urška Žolnir == Mitalitaulukko == Isäntämaa 1 7 4 4 15 2 3 2 0 5 3 2 1 1 4 4 1 3 3 7 5 1 0 4 5 6 1 0 0 1 6 1 0 0 1 8 0 3 5 8 9 0 1 2 3 10 0 1 1 2 11 0 1 0 1 12 0 0 2 2 12 0 0 2 2 14 0 0 1 1 14 0 0 1 1 14 0 0 1 1 14 0 0 1 1 14 0 0 1 1 14 0 0 1 1 14 0 0 1 1 14 0 0 1 1 Yhteensä Yhteensä 16 16 32 64 == Lähteet == * Tulokset Luokka:Judon Euroopan-mestaruuskilpailut Luokka:Vuoden 2014 urheilu Luokka:Montpellier’n urheilu Luokka:Ranskan urheilutapahtumat
Valle Sorsakoski

Waldemar (Valle) Johannes Sorsakoski, sukunimi aik. Lindblad (22. tammikuuta 1875 Leppävirta – 21. lokakuuta 1931 Viipuri) oli suomalainen teatterinjohtaja. Sorsakosken vanhemmat olivat sahanhoitaja Johan Adolf Lindblad ja Fredrique Carlstedt. Hän pääsi ylioppilaaksi Savonlinnan lyseosta 1894 ja opiskeli Helsingin yliopistossa humanistisia aineita vuoteen 1902 saakka. Sorsakoski oli Tampereen Teatterin johtajana 1916–1917,Tampereen Teatterin teatterinjohtajat Kansallisteatterin toisena johtajana 1917–1919, Suomen Maaseututeatterin johtajana 1920–1926, Savon Näyttämön johtajana 1930 ja viimeksi musiikkiopiston opettajana Viipurissa 1931. ==Suomennetut näytelmät== Näytelmäsuomennoksia on käsikirjoituksina Taideyliopiston Teatterikorkeakoulun kirjastossa ja Kansalliskirjastossa. * Emile Fabre, Raha (L'argent) * Stanisław Przybyszewski, Lunta: 4-näytöksinen draama * Alexandre Bisson, Tuntematon nainen: 5-näytöksinen näytelmä (La femme X) * Bernard Shaw, Sankareita: antiromanttinen huvinäytelmä kolmessa näytöksessä (Arms and the man) * Pierre Wolff, Kielletty rakkaus: 3-näytöksinen näytelmä (L'amour defendu) == Lähteet == Luokka:Suomalaiset teatterinjohtajat Luokka:Suomalaiset opettajat Luokka:Vuonna 1875 syntyneet Luokka:Vuonna 1931 kuolleet
Robert J. Sawyer

Robert James Sawyer (s. 29. huhtikuuta 1960) on kanadalainen science fiction -kirjailija. Sawyer on saanut teoksistaan Nebula-palkinnon 1995 (The Terminal Experiment) sekä parhaan romaanin Hugo-palkinnon vuonna 2003 (Hominids). == Tuotanto == * Golden Fleece (1990) * The Quintaglio Ascension -trilogia # Far- Seer (1992) # Fossil Hunter (1993) # Foreigner (1994) * End of an Era (1994) * The Terminal Experiment (1995) * Starplex (1996) * Frameshift (1997) * Illegal Alien (1997) * Factoring Humanity (1998) * Flashforward (1999) * Calculating God (2000) * Iterations (2002) * The Neanderthal Parallax -trilogia # Hominids (2003) # Humans (2003) # Hybrids (2003) * Relativity (2004) * Mindscan (2005) * Rollback (2007) * Identity Theft and Other Stories (2008) * The WWW -trilogia # Wake (2009) # Watch (2010) # Wonder (2011) * Triggers (2012) * Red Planet Blues (2013) * Quantum Night (2016) == Lähteet == ==Aiheesta muualla== * Viralliset kotisivut Luokka:Hugo-palkinnon saajat Luokka:Kanadalaiset tieteiskirjailijat Luokka:Vuonna 1960 syntyneet Luokka:Elävät henkilöt
Aikuisten satuja

Aikuisten satuja on suomalaisartisti Petran 1. huhtikuuta 2016 julkaistu kolmas sooloalbumi. Albumin on tuottanut Erno Laitinen. Artisti on kertonut albumin kappaleiden kertovan rakkaudesta, yksinäisyydestä, ikävästä ja ihastumisesta. Albumi ei ole sijoittunut Suomen viralliselle albumilistalle. Albumin ensimmäinen single ”Ketun silmät” julkaistiin 30. lokakuuta 2015 ja siitä on julkaistu Herra Ylpön ohjaama musiikkivideo. Toinen single ”Kiitos kaikesta” julkaistiin 22. tammikuuta 2016. == Kappaleet == == Lähteet == Luokka:Vuoden 2016 albumit Luokka:Petran albumit
King Lil G

Álex Gonzales, tunnettu paremmin taiteilijanimellään King Lil G, on yhdysvaltalainen rap-artisti. Meksikolaistaustainen Gonzales on kotoisin Inglewoodista Kaliforniasta. ==Diskografia== * LA County’s Most Wanted (2004) * Underground Chpt. 1 (2006) * Hood Money (2009) * King Enemy (2012) * Lost in Smoke (2013) * AK47 Boyz (2014) * 90's Kid (2015) * Lost in Smoke 2 (2016) * Blessed By God (2017) *Paint the City Blue (2018) == Lähteet == Luokka:Elävät henkilöt Luokka:Yhdysvaltalaiset hip hop -artistit Luokka:Amerikanmeksikolaiset
Luettelo elokuvasarjan Perjantai 13. hahmoista

Perjantai 13. on yhdysvaltalainen kauhuelokuvasarja, johon kuuluu 12 slasher -elouvaa. Lisäksi elokuvasarjan pohjalta on tehty televisiosarja, romaaneja ja sarjakuvia. Sarjan päävihollinen on Jason Voorhees, joka hukkui Camp Crystal Lakella. Vuosikymmeniä myöhemmin leirin huhutaan olevan "kirottu" ja siellä tapahtuu lukuisia massamurhia. Jason esiintyy jokaisessa elokuvassa. Muita usein elokuvissa esiintyviä hahmoja ovat Jasonin kostonhimoinen äiti Pamela Voorhees, Tommy Jarvis, Alice Hardy ja Crazy Ralph. Tämä sivu on luettelo hahmoista, jotka esiintyvät Perjantai 13. -elokuvasarjassa, sarjakuvissa tai kirjoissa. Hahmot luetellaan aakkosjärjestyksessä heidän etunimensä mukaan. ==A== * Abel * Alice Hardy * Alice Jane Witney * Andy * Annie Phillips * Ash Williams ==B== * Barry * Butch Mahan ==C== * Carly McDonnell * Caroline * Charles McCulloch * Chelsea * Chewie * Chris Higgins * Claudette * Clay Miller * Creighton Duke ==D== * Davie Falkner * Debbie * Diane Cavanaugh * Doug ==E== * Elias Voorhees * Enos * Ethan * Eva Watanabe ==F== * Freddy Krueger * Free Jefferson ==G== * Ginny Field ==H== * Halo Harlan ==J== * J.J. Jarrett * Jane * Jason Voorhees * Jenna * Jessica Kimble * Jim Miller * Jimmy * Joe Travers * Juan Jimenez Gonzales * Julius Gaw ==K== * Kate * Kelly Boone * Kelly Mills * Kristen ==L== * Laura Upland * London Jefferson * Lori Campbell * Lynne Bowes ==M== * Maddy * Maggie * Marcie Stanler * Maxi Wagner * Megan Garris * Melda * Melissa * Michelle Kyler * Mitch Deever ==N== * Norwood Thawn ==P== * Pam Roberts * Pamela Voorhees * Paul * Paul Holt * Pete ==R== * Crazy Ralph * Rennie Wickham * Rob Dier * Robin * Rowan LaFontaine * Roy Burns ==S== * Sally Thomas * Sandra Dier * Sara * Sam * Shelly * Stephanie Kimble * Steve Christy * Steven Freeman * Summer Stone * Suzie Donaldson ==T== * Tamara Mason * Ted * Teddy Bateman * Tina * Terri * Tillamook * Tina Shepard * Tommy Jarvis * Trey Leblanc * Trish Jarvis * Trent Sutton ==V== * Vera Sanchez * Vinnie * Violet Defalco * Vi ==W== * Walter Hobb * Wayne Ricardo Sanchez * Wayne Webber * Whitney Miller Perjantai 13 Hahmot
Kesäolympialaisten mitalitaulukko

Kesäolympialaisia on pidetty vuodesta 1896 lähtien ja vuoden 2012 kesäolympialaiset olivat kaikkiaan 27. kesäolympialaiset. KOK ei tunnusta vuoden 1906 Ateenan väliolympialaisia virallisiksi olympialaisiksi, ja sotien vuoksi on olympialaiset jäänyt järjestämättä kolme kertaa. Kansainvälinen olympiakomitea ei julkaise virallisia mitalitaulukkoja, vaan alla oleva taulukko on koottu yhdistämällä yksittäisten kesäolympialaisten tiedot. == Mitalitaulukko == == Väkilukuun suhteutettuna == Suhteessa maan väkilukuun Suomi on saavuttanut eniten mitaleja kesäolympialaisissa vuoteen 2012 mennessä. Tällä tavoin tarkasteltuna toiseksi eniten mitaleja on saanut Ruotsi ja kolmanneksi eniten Unkari. Suomen naapurimaista Norja on viides ja Viro yhdeksäs. == Lähteet == Kesä Luokka:Kesäolympialaiset
Ken Parker

Ken Parker, lempinimeltään Pitkä Pyssy, on Giancarlo Berardin ja Ivo Milazzon luoma italialainen villin lännen sarjakuvahahmo ja samaa nimeä kantava sarjakuva. == Historia == Ken Parker esiintyi ensimmäistä kertaa vuonna 1974 Italiassa lehtijulkaisussa, ja ensimmäinen varsinainen sarjakuva-albumi julkaistiin 1977. Suomessa pokkareita julkaistiin vuosina 1980-1987 silloisen Semicin kustantamana sekä vuonna 1989 yksi albumi Jalavan kustantamana. Uudelleen, ja uusia, Ken Parkereita alettiin painamaan Egmont Kustannuksen toimesta vuodesta 2007, nyt kahden alkuperäispokkarin kokoisena julkaisuna. == Henkilöhahmo ja tarinat == Ken Parker sai ulkonäkönsä Robert Redfordilta sekä vaikutteita tämän esittämästä roolihahmosta Jeremiah Johnson Sydney Pollackin samannimisestä elokuvasta. Henkilöhahmona Parker on hyväntahtoinen, heikompien puolella oleva lännensankari, joka ei kuitenkaan ole erehtymätön tai absoluuttisesti hyväntahtoinen. Ammatiltaan hän on alun perin turkismetsästäjä ja armeijan sotilastiedustelija, jatkossa sheriffi, etsivä ja kirjailija; tarinoiden edetessä hänelle kertyy siis useampi ammattitaito, joskin uutta työtä aloittaessa hän on realistisesti vasta-alkaja. Ken Parker tarttui 80-luvun teoksissa aiheisiin, johon perinteiset lännensarjat, kuten Tex Willer, eivät olleet koskeneet, kuten homouteen, rasismiin ja väkivaltaan. == Lähteet == Luokka:Italialainen sarjakuva Luokka:Sarjakuvahahmot Luokka:Suomalaiset sarjakuvalehdet Luokka:Western-sarjakuvat
Survivor (Destiny’s Childin albumi)

Survivor on yhdysvaltalaisen R&B-yhtyeen; Destiny’s Childin kolmas studioalbumi, joka julkaistiin 1. toukokuuta 2001. Se sisältää hitin "Survivor". Albumi nousi suoraan Billboard 200 -listan kärkeen ja on myynyt nelinkertaisesti platinaa Yhdysvalloissa. Suomessa se nousi parhaimmillaan virallisen albumilistan neljänneksi. == Kappaleet == # # # # # # # # # # # # # # # == Arvostelut == * Metacritic: 63/100Metacritic aggregate * Allmusic: Allmusic review * Entertainment Weekly: B+Entertainment Weekly * Rolling Stone: Rolling Stone == Lähteet == * Survivor - Destiny's Child - Songs, Reviews, Credits - AllMusic === Viitteet === == Aiheesta muualla == * Survivor discogs.com -sivustolla Luokka:Destiny’s Childin albumit Luokka:Vuoden 2001 albumit
Kuusela (Lappeenranta)

Kuusela on Lappeenrannan kaupunginosa. Se sijaitsee kaupungin eteläisellä alueella valtatie 6:n eteläpuolella noin neljän kilometrin päässä keskustasta. Kaupunginosa on Ihalaisen vanhan maarekisterikylän mailla. Kuuselasta tuli osa Lappeenrantaa välirauhan aikana vuoden 1941 alussa, mitä ennen se kuului Lappeeseen. Vuoden 1932 esikaupunkiliitoksessa Kuusela sekä Mattila, Mäntylä ja Ihalainen olivat jääneet vielä kaupungin rajojen ulkopuolelle, mutta Ihalaisen kaivoksen toiminnan laajenemisen vuoksi uusi liitos nähtiin pian tarpeelliseksi.Antikainen et al. 1988, 138–139. Kaupunginvaltuusto hyväksyi Olli Kivisen Paraisten Kalkille laatiman Kuuselan asemakaavan vuonna 1949.Antikainen et al. 1988, 163. Kuuselan asutus on rakentunut pääosin 1950-luvun jälkeisinä vuosikymmeninä, ja se on täysin pientaloasutusta. Kuusela ja sen pohjoispuolinen Mäntylä muodostavat Mäntylän–Kuuselan tilastoalueen, jolla on 1 176 asukasta. Kuuselassa ei ole palveluita. Karjalan rata kulkee Kuuselan pohjoispuolitse ja tekee sen jälkeen mutkan kohti pohjoista. Radan lisäksi kaupunginosaa rajaa seututie 387 eli Vaalimaantie idässä. Etelässä ja lännessä on metsää. Kuuselan naapurikaupunginosia ovat Mäntylä ja Ihalainen. == Lähteet == * === Viitteet === == Aiheesta muualla == * Kaupunginosan esittely Lappeenrannan kaupungin sivustolla * Mattilan–Mäntylän–Kuuselan asukasyhdistys Luokka:Lappeenrannan kaupunginosat Luokka:Suomen lähiöt
Seppo Sarelius

Seppo Kalevi Sarelius (22. maaliskuuta 1943 Karjala Tl – 17. maaliskuuta 2016 Turku) oli suomalainen kommodori.Kuolinilmoitus Helsingin Sanomat 2.4.2016 s. C 20 Sarelius toimi mm. Miinalaiva Pohjanmaan päällikkönäKoulutuspurjehdukset 1986–1987, silloisen Rannikkolaivaston komentajana 1989–1992 ja Saaristomeren meripuolustusalueen komentajana 1993−1997. Sarelius oli reserviin siirryttyään Forum Marinumin toimitusjohtaja 1999–2008. == Lähteet == Luokka:Suomalaiset upseerit Luokka:Vuonna 1943 syntyneet Luokka:Vuonna 2016 kuolleet
Flanderin ympäriajo 2016

Flanderin ympäriajo 2016 oli järjestyksessään sadas maantiepyöräilyn Flanderin ympäriajo. Se järjestettiin 255,9 kilometrin reitillä Bruggesta Oudenaardeen 3. huhtikuuta 2016. Kilpailu kuului UCI World Touriin. Kilpailureitillä oli 18 ylämäkiosuutta ja seitsemän tasamaan mukulakiviosuutta. Ensimmäinen tasamaan mukulakiviosuus oli 82 kilometrin ja ensimmäinen ylämäkiosuus 103 kilometrin kohdalla. Mäistä Oude Kwaremont noustiin kolme kertaa ja Paterberg kahdesti. Peter Sagan voitti kilpailun karattuaan irtiottokumppaniltaan Sep Vanmarckelta Paterbergin nousussa 13 kilometriä ennen maalia. Fabian Cancellara sijoittui lopulta toiseksi kukistettuaan Vanmarcken loppukirissä. == Tulokset == Lähteet: Velonews, Pro Cycling Stats, Cyclingnews Ajaja Maa Joukkue Aika 1 Peter Sagan Tinkoff 6.10.37 2 Fabian Cancellara Trek-Segafredo + 0.25 3 Sep Vanmarcke Team LottoNL-Jumbo + 0.28 4 Alexander Kristoff Katjuša + 0.49 5 Luke Rowe Team Sky + 0.49 6 Dylan Van Baarle Cannondale Pro Team + 0.49 7 Imanol Erviti Movistar Team + 0.49 8 Zdeněk Štybar Etixx-Quick Step + 0.49 9 Dimitri Claeys Wanty - Groupe Gobert + 0.49 10 Niki Terpstra Etixx-Quick Step + 0.49 == Osallistuneet joukkueet == Kilpailussa olivat mukana seuraavat joukkueet: *UCI World Tour -tallit: Ag2r-La Mondiale, Astana Team, BMC Racing Team, Cannondale Pro Team, Dimension Data, Etixx-Quick Step, FDJ, Team Giant- Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Tinkoff, Trek-Segafredo *UCI Professional Continental -tason tallit: Bora-Argon 18, CCC–Sprandi–Polkowice, Direct Énergie, Roompot - Oranje Peloton, Southeast-Venezuela, Topsport Vlaanderen – Baloise, Wanty - Groupe Gobert == Lähteet == Luokka:Flanderin ympäriajo Luokka:Pyöräilykausi 2016
Kansanvalta (1906–1907)

Kansanvalta oli nuorsuomalaisen puolueen keskustoimikunnan Helsingissä vuosina 1906–1907 julkaisema viikkolehti. Nuorsuomalaisten johto perusti Kansanvallan puolueen vasemmistosiiven toivomuksesta, koska puolueen pää-äänenkannattajan Helsingin Sanomien päätoimittajana oli tuolloin oikeistosiipeä edustanut Heikki Renvall. Lehden tarkoitus oli toimia yhdyssiteenä nuorsuomalaisten paikallisjärjestöjen välillä ja tarjota tietoa niille, joille ei ennestään tullut sanomalehteä. Kansanvalta ilmestyi aikakauslehtimäisessä kolmen palstan koossa, mutta muistutti sisällöltään sanomalehteä. Lehden hinta pidettiin alhaisena ja sitä jaettiin myös ilmaiseksi. Se lopetettiin tappiollisena vuoden 1907 lopussa. ==Lähteet== ==Aiheesta muualla== * Kansanvalta digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset sanomalehdet
Kansanvalta (täsmennyssivu)

Kansanvalta tarkoittaa seuraavia asioita: * demokratia, kansanvalta * Kansanvalta, Helsingissä vuosina 1906–1907 ilmestynyt viikkolehti * Kansanvalta, Lahdessa vuonna 1914 ilmestynyt SDP:n sanomalehti * Kustannusosakeyhtiö Kansanvalta, vuonna 1918 perustettu vasemmistolainen lehden- ja kirjankustantamo * Kansan Valta, talvisodan aikana Neuvostoliitossa ilmestynyt Terijoen hallituksen lehti * Osuuskunta Kansan Valta (perustettu 2013), Viikko Pohjois-Karjala -lehden julkaisija
Sähkövarasto

Sähkövarasto on laitos, johon varastoidaan sähköenergiaa johonkin muuhun energiamuotoon muunnettuna, ja josta se voidaan purkaa takaisin sähköksi. == Käyttötarkoitus == Sähkövarastoja käytetään tasaamaan sähköntuontannon ja kulutuksen vaihteluja sähköverkossa. Sähkövarastolla voidaan myös tasata kustannushuippuja. Säätövoimalla tarkoitetaan sähköntuontannon ja kulutuksen vaihteluiden hallintaa. Koska kulutuksen ja tuotannon on vastattava toisiaan sähköverkossa, säätövoimalla voidaan vastata esimerkiksi häiriötilanteissa lisäämällä tuotantoa eri menetelmällä. == Sähkövarastotyyppejä == Yleinen sähkövarastotyyppi on pumppuvoimalaitos, jossa latausvaiheessa sähköenergialla pumpataan vettä korkealla sijaitsevaan vesialtaaseen mekaaniseksi potentiaalienergiaksi ja purkuvaihessa altaasta lasketaan vettä generaattoriin liitetyn vesiturbiinien läpi. Näin veden potentiaalienergia muutetaan liike- energian kautta sähköenergiaksi. Toinen yleinen sähkövarastointitapa perustuu akkuihin, joissa sähköenergia muunnetaan varastoinnin ajaksi kemialliseksi energiaksi. Tällä hetkellä on olemassa seuraavan tyyppisiä sähkövarastoja: * pumppuvoimalaitos * akku * paineilmavarasto (tunnetaan lyhenteellä CAES, joka tulee sanoista compressed air energy storage) * nesteilmavarasto (tunnetaan lyhenteellä LAES, joka tulee sanoista liquid air energy storage) * vety ja synteettiset kemikaalit * vauhtipyörä * suprajohdevarasto (tunnetaan lyhenteellä SMES, joka tulee sanoista superconducting magnetic energy storage) == Tekniikat == === Akkutekniikka === Akkutekniikalla toteutettu sähkövarasto pyrkii tasaamaan sähköntuotannon vaihteluita, joita esiintyy eräiden uusiutuvien energialähteiden myötä. Sähköverkkoon liitettävät akut voivat käyttää sinkki-bromiakkua tai suola-akkua (natrium). Aikaisemmilla sähkön tuotantotavoilla generaattoreiden inertia on auttanut lyhytaikaisen katkoksen tasaamiseen, mutta sähkön tuotantotapojen muuttuessa näiden merkitys sähköverkossa muuttuu. Akuilla voidaan helpottaa myös kulutuspiikkejä lyhytaikaisesti. Aiemmin akkujen sijaan on käytetty nopeatoimisia kaasugeneraattoreita. Aurinko- ja tuulivoima eivät voi reagoida nopeaan kulutuksen vaihteluun, jolloin akut voivat auttaa. === Vety ja ammoniakki === Sähköenergiaa voidaan varastoida muuntamalla se kemialliseksi energiaksi, jota voidaan myöhemmin käyttää esimerkiksi polttokennoilla tai polttomoottorilla. Muunnos voidaan tehdä vedyksi elektrolyysillä tai ammoniakiksi Haber-Bosch -menetelmällä. == Lainsäädäntö == Nykyisellään Suomen lainsäädännössä ei ole sähkövaraston käsitettä, joten sähkövarastot tulkitaan voimalaitoksiksi ja verotetaan sen mukaan. == Katso myös == * Energian varastointi == Lähteet == == Aiheesta muualla == * * * Mitä on sähkön varastointi?, fortum.fi * Ikaalisiin rakennetaan Suomessa vielä harvinainen sähkövarasto, joka auttaa nopeissa tehonvaihteluissa, yle.fi * Inkoon sähkövarasto palvelee niin paikallisesti kuin koko järjestelmääkin , caruna.fi Luokka:Energian varastointi Luokka:Sähkötekniikka
Juan Merino

Juan Merino (s. 24. elokuuta 1970) on espanjalainen jalkapallovalmentaja ja entinen keskuspuolustaja. == Ura pelaajana == Merino on Real Betisin kasvatti, joka nousi edustusmiehistöön vuonna 1990. Hänestä kehittyi seuran avainpuolustaja ja Merino toimi pitkään myös Betisin kapteenina. Merinon debyyttikauden päätteeksi Betis putosi Segundaan, jossa vierähti kolme kautta. Kaikkiaan Merino edusti Betisiä 12 vuotta ja pelasi 203 ottelua pääsarjatasolla. Kaudeksi 2002/03 Merino siirtyi Recreativo de Huelvaan, jossa hän pelasi uransa viimeiset viisi vuotta. Merino oli Recreativon avainpelaajia Segundassa, josta seura nousi Merinon uran viimeiseksi kaudeksi 2006/07 pääsarjaan.Merino: Juan Merino Ruiz BDfutbol.es. Viitattu 3.4.2016. == Ura valmentajana == Lopetettuaan pelaajauransa Merino palasi Betisin organisaatioon ja aloitti kesällä 2007 seuran urheilutoimenjohtajana. Vuonna 2009 hän siirtyi Antonio Tapian valmennustiimiin apulaisvalmentajaksi. Kesällä 2010 Merino siirtyi Betisistä Recreativoon apuvalmentajaksi.JUAN MERINO Transfermarkt. Viitattu 3.4.2016. Kauden 2010/11 jälkeen Merino jätti Recreativon ja jatkoi uraansa Xerezin päävalmentajaksi.Juan Merino será el entrenador del Xerez la próxima temporada Marca. Viitattu 3.4.2016. Hän sai potkut seurasta jo joulukuussa huonojen tulosten vuoksi.SPAIN/ OFFICIAL, Xerez axe Merino Transfermarktweb. Viitattu 3.4.2016. Kesällä 2014 Merino palasi Betisin organisaatioon reservijoukkueen peräsimeen. Marraskuussa 2014 Merino nousi Betisin edustusmiehistön peräsimeen Julio Velázquezin saatua potkut.El Betis echa a Velázquez y le suple Merino a la espera de Mel AS. Viitattu 3.4.2016. Hän valmensi seuraa kuudessa ottelussa, kunnes Pepe Mel korvasi hänet joulukuun lopulla.Mel, nuevo entrenador del Betis Marca. Viitattu 3.4.2016. Merino palasi reservijoukkueen päävalmentajaksi, kunnes tammikuussa 2016 hän nousi potkut saaneen Melin seuraajaksi edustusjoukkueen päävalmentajaksi.Merino gana enteros para suplir a Mel sólo para el derbi Marca. Viitattu. 3.4.2016. Merinon johdolla Betis paransi otteitaan ja nousi putoamiskamppailusta kymmenenneksi. Kauden jälkeen Merinon korvasi Gus Poyet.Gus Poyet is named as the Real Betis head coach The Guardian. Viitattu. 7.6.2016. Vuoden 2016 lopussa Merinosta tuli Segunda Divisiónin jumboksi vajonneen Gimnásticin päävalmentaja.Juan Merino, nou entrenador grana Gimnástic. Viitattu 9.3.2017. Viimeksi hän on toiminut Córdoban päävalmentajana. == Lähteet == Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1970 syntyneet Luokka:Elävät henkilöt
Kansallissosialisti (lehti)

Kansallissosialisti oli Helsingissä vuosina 1941–1944 ilmestynyt kansallissosialistinen sanomalehti. Yrjö Raikkaan toimittama lehti oli aluksi Arvi Kalstan Kansallissosialistien Järjestön äänenkannattaja. Myöhemmin sen julkaisijana toimi Raikkaan Suomen Kansallissosialistit -järjestö. Lehden tukijaksi liittyi myös Teo Snellmanin johtama Suomen Kansallissosialistinen Työjärjestö. Kerran ja välillä kuudestikin viikossa ilmestynyt Kansallissosialisti oli sotasensuuria johtaneen Kustaa Vilkunan mukaan äärioikeiston sodanaikaisista lehdistä jyrkin ja merkittävin. Sen levikki oli enimmillään 11 000 vuonna 1943. Lehti lakkasi ennen syksyn 1944 aselepoa eikä sitä tarvinnut välirauhansopimuksen perusteella erikseen lakkauttaa. ==Lähteet== Luokka:Helsingin media Luokka:Ilmestymästä lakanneet suomalaiset sanomalehdet Luokka:Kansallissosialistiset sanomalehdet
Milano – San Remo 2016

Milano – San Remo 2016 oli järjestyksessään 107. maantiepyöräilyn Milano – San Remo -kilpailu. Se käytiin 293 kilometrin reitillä Milanosta San Remoon 19. maaliskuuta 2016. Kilpailu kuului UCI World Touriin. Arnaud Démare voitti kilpailun oikea-aikaisen loppukirinsä ansiosta puolen pyöränmitan erolla Ben Swiftiin, Jürgen Roelandts sijoittui kolmanneksi. Kyseessä oli ensimmäinen ranskalaisvoitto pyöräilyn monumentissa vuoden 1997 Lombardian ympäriajon jälkeen. Fernando Gavirian kaatuminen muutama sata metriä ennen maalia sekoitti muun muassa Peter Saganin voitonmahdollisuudet. Myös Démare oli kaatunut toiseksi viimeisen nousun, Cipressan aikana, mutta tavoittanut pääjoukon uudelleen. Kilpailun jälkeen kanssakilpailijat Matteo Tossato ja Eros Capecchi väittivät Démaren saaneen "hinausapua" tallinsa huoltoautolta Cipressan nousussa. Démare ja hänen tallinsa FDJ kiistivät syytteet. Kilpailun järjestäjät ilmoittivat, että valokuva- ja videotodisteiden puuttuessa tulokset pysyvät ennallaan. == Tulokset == Lähde: Cyclingnews, Pro Cycling Stats Ajaja Maa Joukkue Aika 1 Arnaud Démare FDJ 6.54.45 2 Ben Swift Team Sky sama aika 3 Jürgen Roelandts Lotto Soudal sama aika 4 Nacer Bouhanni Cofidis sama aika 5 Greg Van Avermaet BMC Racing Team sama aika 6 Alexander Kristoff Katjuša sama aika 7 Heinrich Haussler IAM Cycling sama aika 8 Filippo Pozzato Southeast-Venezuela sama aika 9 Sonny Colbrelli Bardiani-CSF sama aika 10 Matteo Trentin Etixx-Quick Step sama aika == Osallistuneet joukkueet == Kilpailussa olivat mukana seuraavat joukkueet: *UCI World Tour -tallit: Ag2r-La Mondiale, Astana Team, BMC Racing Team, Cannondale Pro Team, Dimension Data, Etixx-Quick Step, FDJ, Team Giant-Alpecin, IAM Cycling, Katjuša, Lampre- Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Tinkoff, Trek-Segafredo *UCI Professional Continental -tason tallit: Androni Giocattoli – Sidermec, Bardiani-CSF, Bora-Argon 18, CCC–Sprandi–Polkowice, Cofidis, Southeast-Venezuela, Team Novo Nordisk == Lähteet == Luokka:Milano–San Remo Luokka:Pyöräilykausi 2016
Isotiatsolinoni

Isotiatsolinoni on heterosyklinen kemiallinen yhdiste. Se on huoneenlämmössä nestemäinen aine ja sen kiehumispiste on 83 °C. Isotiatsolinonilla on useita johdannaisia, joita käytetään biosideina. Näitä ovat esimerkiksi * Metyyli- isotiatsolinoni (MIT, MI), C4H5NOS, CAS-numero 2682-20-4 * Kloorimetyyli- isotiatsolinoni (CMIT, CMI, MCI), C4H4ClNOS,CAS-numero 26172-55-4 * Bentsisotiatsolinoni (BIT), C7H5NOS, CAS-numero 2634-33-5 * Oktyyli- isotiatsolinoni (OIT, OI), C11H19NOS, CAS-numero 26530-20-1 * Dikloorioktyyli- isotiatsolinoni (DCOIT, DCOI), C11H17Cl2NOS, CAS-numero 64359-81-5 Isotiatsolinoneja käytetään säilöntäaineina esimerkiksi kosmetiikassa ja maaleissa niiden antimikrobisten ominaisuuksiensa vuoksi. == Lähteet == == Aiheesta muualla == *PubChem: Isothiazol-3(2H)-one *ChemBlink: Isothiazol-3-one Luokka:Heterosykliset yhdisteet Luokka:Säilöntäaineet Luokka:Sisäympäristöjen biosidit
Pentti Pasuri

Pentti Pasuri (9. elokuuta 1935 Äyräpää – 22. maaliskuuta 2016 HelsinkiKuolleet: Pentti Pasuri, Kauppamies sai HOK:n kuiville, muistokirjoitus Helsingin Sanomat 14.5.2016 s. C 24 Verkossa) oli kauppaneuvos ja Helsingin Osuuskaupan (HOK) toimitusjohtaja. Sitä ennen hän oli SOK:n johtokunnan jäsen.Vuosiesite 2015, S-kanava Pasuri sai kauppaneuvoksen arvonimen 1987.Talousvaikuttajat Kansallisbiografia Pasuri oli karjalaisjärjestö Teollisuuden- ja liikkeenharjoittajan Seura Pamauksen puheenjohtaja 1999–2006.Papauksen toimihenkilöt vuodesta 1991 ==Kirjallisuutta== *Pertti Araviita: Pamauksen pojat, kustantaja Teollisuuden ja liikkeenharjoittajain Seura Pamaus, 2011 (sisältää muun muassa Pentti Pasurin haastattelun)Karjalaispojat maailman turuilla, Pamaus.fi (Googlen välimuisti) Kirjan esittely == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1935 syntyneet Luokka:Vuonna 2016 kuolleet